CELEX: 62021TN0322
Language: sk
Date: 2021-06-09 00:00:00
Title: Vec T-322/21: Žaloba podaná 9. júna 2021 – TB/ENISA

16.8.2021   
            
            
               SK
            
            
               Úradný vestník Európskej únie
            
            
               C 329/31
            
         
      Žaloba podaná 9. júna 2021 – TB/ENISA
      (Vec T-322/21)
      (2021/C 329/41)
      Jazyk konania: angličtina
      
         Účastníci konania
      
      
         Žalobca: TB (v zastúpení: L. Levi a N. Flandin, lawyers)
      
         Žalovaná: European Union Agency for Cybersecurity (ENISA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil implicitné rozhodnutie výkonného riaditeľa ENISA o neklasifikovaní miesta vedúceho oddelenia politického úradu a miesta vedúceho oddelenia financií a verejného obstarávania ako pracovného miesta na účely vnútornej mobility (ďalej len „implicitné rozhodnutie“),
                  
                              —
                           
                           
                              Implicitné rozhodnutie vyplýva z:
                              
                                          —
                                       
                                       
                                          administratívneho oznámenia 2020-11, v ktorom sa uvádzajú závery dialógov o vnútornej mobilite z 1. septembra 2020, uverejneného 3. septembra 2020 (ďalej len „závery“), podľa ktorých boli klasifikované ako pracovné miesta na účely vnútornej mobility tri miesta vedúcich oddelení, ktoré zodpovedajú oddeleniu zabezpečenej infraštruktúry a služieb (COD1), oddeleniu bezpečnosti údajov a štandardizácie (COD2) a oddeleniu prevádzkovej bezpečnosti (COD3),
                                       
                                    
                                          —
                                       
                                       
                                          rozhodnutia z 5. augusta 2020 uverejneného na webovej stránke agentúry ENISA týkajúceho sa dvoch voľných pracovných miest, ktoré sa majú obsadiť prostredníctvom verejného výberového konania na miesta vedúceho oddelenia pre kanceláriu výkonného riaditeľa a oddelenia pre podporné služby pre podniky.
                                       
                                    
                        
            
                  —
               
               
                  v prípade potreby zrušil závery a rozhodnutia z 5. augusta 2020,
               
            
                  —
               
               
                  v prípade potreby zrušil rozhodnutie žalovanej z 3. marca 2021, ktorým bola zamietnutá sťažnosť podaná žalobcom proti implicitnému rozhodnutiu, záverom a rozhodnutiam z 5. augusta 2020,
               
            
                  —
               
               
                  zaviazal žalovanú na náhradu všetkých trov konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod založený na nedostatku jasnosti a transparentnosti, porušení zásady právnej istoty, zjavne nesprávnom posúdení a porušení zásady 6 rozhodnutia správnej rady 2020/5.
               
            
                  2.
               
               
                  Druhý žalobný dôvod založený na nedostatku odôvodnenia.
               
            
                  3.
               
               
                  Tretí žalobný dôvod založený na porušení prílohy 1 administratívneho oznámenia.
               
            
                  4.
               
               
                  Štvrtý žalobný dôvod založený na porušení siedmej a ôsmej zásady rozhodnutia správnej rady 2020/5, porušení zásady riadnej správy vecí verejných a článku 41 Charty základných práv EÚ a porušení povinnosti náležitej starostlivosti.